Πανελλήνιο πρωτάθλημα καταδύσεων 1934

Το Πανελλήνιο Πρωτάθλημα Καταδύσεων για το έτος 1934 διεξήχθη στο Λιμενίσκο Κουμουνδούρου (Τουρκολίμανο), στον Πειραιά, παράλληλα με το Πανελλήνιο Πρωτάθλημα Κολύμβησης, δηλαδή από το Σάββατο 15 Σεπτεμβρίου μέχρι και την Κυριακή 16 Σεπτεμβρίου του 1934. Διεξήχθη υπό την αιγίδα της τότε "Ελληνικής Κολυμβητικής Ομοσπονδίας Φιλάθλων" (Ε.Κ.Ο.Φ.), η οποία μετονομάστηκε το 1999 και μέχρι σήμερα είναι γνωστή ως Κολυμβητική Ομοσπονδία Ελλάδας (Κ.Ο.Ε). Το Πρωτάθλημα το κατέκτησε η ομάδα του Ολυμπιακού Πειραιώς για δεύτερη φορά στην ιστορία της, καθώς οι αθλητές του συγκέντρωσαν τους περισσότερους βαθμούς και έφεραν τον σύλλογο στην κορυφή της επιμέρους ομαδικής βαθμολογίας.

 Το ελληνικό Πρωτάθλημα Καταδύσεων αποτελούσε συνεχώς μέρος του Πανελλήνιου Πρωταθλήματος Κολύμβησης από το 1929 και μέχρι το 1968, όταν και ανεξαρτητοποιήθηκε, όπου τόσο η επιμέρους βαθμολογία του Πρωταθλήματος της Υδατοσφαίρισης, όσο και αυτή των Καταδύσεων, προστίθετο στη Γενική Βαθμολογία του Πρωταθλήματος της Κολύμβησης του ίδιου έτους. Τα μοναδικά χρόνια που δεν πραγματοποιήθηκε το Πρωτάθλημα καταδύσεων κατόπιν σχετικής απόφασης της Ομοσπονδίας Κολύμβησης - είτε λόγω έλλειψης συμμετοχών, είτε για διάφορους άλλους λόγους - ήταν οι διετίες 1936-1937, 1939-1940, 1945-1946 και 1950-1951 και φυσικά το χρονικό διάστημα 1940-1944 λόγω του Β' Παγκοσμίου Πολέμου. Μετά το τέλος των αγωνισμάτων, Πρωταθλητής σύλλογος στις Καταδύσεις για το 1934 ανακηρύχθηκε η ομάδα του Ολυμπιακού Πειραιώς, καθώς χάρη σε μία (1) πρώτη θέση και μία (1) δεύτερη θέση που κατέκτησε ο αθλητής Πανάγος στο άλμα από βατήρα 3μ και 5μ αντίστοιχα, καθώς επίσης και σε μία (1) δεύτερη θέση που κατέκτησε ο Ανδρέας Κουραχάνης στο άλμα από βατήρα 3μ., συγκεντρώθηκαν συνολικά επτά (7) βαθμοί που έφεραν τον Ολυμπιακό στην πρώτη θέση της βαθμολογίας, πάνω από τον δεύτερο Άρη Θεσσαλονίκης, ο οποίος συγκέντρωσε τέσσερις (4) βαθμούς χάρη στις επιδόσεις των Καρμενίδη και Ξηρόπουλου στο αγώνισμα του τραμπολίνο 5μ. Αυτοί οι τέσσερις (4) βαθμοί που έλαβαν οι δύο αθλητές του Άρη Θεσσαλονίκης ήταν και οι μοναδικοί που συγκέντρωσε ο εν λόγω σύλλογος στο συγκεκριμένο κολυμβητικό Πρωτάθλημα, ενώ τέλος αξίζει να αναφερθεί ότι ο Ολυμπιακός κατάφερε να αποδειχθεί απόλυτος κυρίαρχος της διοργάνωσης, αφού έλαβε την πρώτη θέση σε όλες τις επιμέρους βαθμολογίες (κολύμβηση, υδατοσφαίριση, καταδύσεις) και ανακυρήχθηκε φυσικά και πολυνίκης της διοργάνωσης, όπως το είχε καταφέρει και στους κολυμβητικούς αγώνες του 1933 1949 |1952 |1953 |1954 |1955 |1956 |1957 |1958 | 1959 | 1960 | 1961 | 1962 | 1963 | 1964 | 1965 | 1966 | 1967 | 1968 | 1969 | 1970 Σύμφωνα με το τότε ισχύον σύστημα βαθμολόγησης, το οποίο ήταν ίδιο με αυτό του Πανελλήνιου Πρωταθλήματος Κολύμβησης, η 1η θέση στα αγωνίσματα των καταδύσεων έδινε στο σύλλογο του αθλητή τρεις (3) βαθμούς. Αντίστοιχα, η 2η θέση έδινε στο σύλλογό του δύο (2) βαθμούς και τέλος, η 3η θέση έδινε στο σύλλογό του ένα (1) βαθμό. Από την επιμέρους βαθμολογία των καταδύσεων προέκυπτε ο Πρωταθλητής σύλλογος καταδύσεων για εκείνη τη χρονιά, ενώ οι συνολικοί βαθμοί που συνέλεγαν οι αθλητές της εκάστοτε ομάδας προστίθεντο και στην τελική Γενική Βαθμολογία του συλλόγου τους στο Πανελλήνιο Πρωτάθλημα Κολύμβησης της ίδιας χρονιάς. Από το πρώτο επιμέρους Πρωτάθλημα Καταδύσεων που πραγματοποιήθηκε το 1929 και με την πάροδο των ετών, ο τρόπος βαθμολογίας των προσπαθειών των αθλητών, (όσον αφορά τις επιδόσεις τους στα επιμέρους αγωνίσματα) άλλαξε πολλές φορές. Όλα αυτά όμως μέχρι το 1968, όταν και ανεξαρτητοποιήθηκε το Πανελλήνιο Πρωτάθλημα Καταδύσεων και έκτοτε εφαρμόστηκε μία σταθερή μορφή βαθμολογίας για πολλά χρόνια. Αρχείο Ελληνικής Κολυμβητικής Ομοσπονδίας Αρχείο Γενικής Γραμματείας Αθλητισμού Αθλητικό Αρχείο Βουλής Αρχείο Ελληνικής Εθνικής Βιβλιοθήκης Αρχείο Βιβλιοθήκης Εφημερίδων & Περιοδικού Τύπου Αρχείο Εφημερίδας "Μακεδονία" Αρχείο Εφημερίδας "Αθλητικά Χρονικά" Αρχείο Εφημερίδας "Ακρόπολις"